議員人數亦大幅減少，黃大仙剩低兩個議員，中西區得返三個，南區減到四個，令區議會癱瘓。同時原本係少數派嘅親中派乘機偷走包括九龍城、觀塘、灣仔同北區區議會嘅控制權。就算係咁，當時嘅香港特首林鄭月娥喺2021年7月攞武漢肺炎疫情嚴重為藉口，宣佈喺佢任期內都唔會舉行補選，與此同時，香港政府開始不斷扶植原本冇乜人理，成員全部係委任嘅地區委員會，兼且設立關愛隊，分走區議員服務地區嘅功能，重可以用公帑養住一班親中地區組織同區議員覬覦者。